Na temelju članka 80. Statuta Osnovne škole Brod Moravice, Školski odbor Osnovne škole Brod Moravice na 49. sjednici donosi dana 28. listopada 2020. godine

**PRAVILNIK O MJERILIMA I NAČINU KORIŠTENJA VLASTITIH PRIHODA OSNOVNE ŠKOLE BROD MORAVICE**

Članak 1.

Ovim Pravilnikom o mjerilima i načinu korištenja vlastitih prihoda Osnovne škole Brod Moravice (dalje u tekstu: Pravilnik) se uređuju mjerila i način korištenja vlastitih prihoda Osnovne škole Brod Moravice (dalje u tekstu: Škola) za koje ugovorom ili drugim aktom nije utvrđeno njihovo korištenje.

Vlastiti prihodi koje Škola ostvaruje u tržišnim uvjetima obavljanjem drugih djelatnosti i na druge načine su prihodi od:

1. iznajmljivanja školskog stana
2. pružanja usluge prehrane učenicima i djelatnicima u prostorima škole bez namjere gospodarski procjenjivih koristi
3. financijske imovine (kamate na depozite po viđenju)
4. ostalih poslova (Trening životnih vještina) na tržištu i u tržišnim uvjetima.

Davanje u zakup i/ili privremeno korištenje školskog prostora i opreme uređeno je Odlukom o uvjetima, kriterijima i postupku za uzimanje i davanje u zakup i privremeno korištenje prostora i opreme u školskim ustanovama kojima je osnivač Primorsko-goranska županija.

Članak 2.

Škola može iznajmiti dio prostora koji nije neophodan za nesmetano obavljanje osnovne djelatnosti obrazovanja, nakon Zakonom i drugim propisima provedene propisane procedure.

Vlastiti prihodi ostvareni iznajmljivanjem prostora i opreme, pružanjem usluge prehrane, te ostalih prihoda iz čl. 1. st. 2. Škola koristi za podmirivanje rashoda nastalih realizacijom programa i aktivnosti temeljem kojih su vlastiti prihodi i ostvareni isključivo do iznosa naplaćenih vlastitih prihoda na tržištu.

Vlastiti prihodi iz čl. 1. st. 2. koristi se za podmirenje rashoda škole u okviru podskupina:

* 321 – Naknade troškova zaposlenima
* 322 - Rashodi za materijal i energiju
* 323 – Rashodi za usluge
* 329 – Ostali nespomenuti rashodi poslovanja

Vlastiti prihodi se nakon podmirenja izravnih troškova nastalih u svezi obavljanja navedenih djelatnosti može se koristiti za podmirivanje materijalnih rashoda poslovanja i rashoda za nabavu nefinanciijske imovine i za razvoj i unapređenje djelatnosti škole.

Iznimno od odredbi stavka 1. i 2. ovog članka Školski odbor može u slučaju više sile ili prijeke potrebe vlastite prihode iz ovog Pravilnika koji ostanu rasporediti na drugi način uz prethodnu suglasnost proračunski nadležnog upravnog odjela osnivača.

Članak 3.

Škola je dužna mjerila utvrđena ovim Pravilnikom primjenjivati za korištenje vlastitih prihoda ostvarenih u tekućoj poslovnoj godini kao i za korištenje prenesenog viška vlastitih prihoda ranijih godina.

Članak 4.

Škola je prilikom ostvarivanja vlastitih prihoda dužna iste evidentirati sukladno propisima kojima je uređeno proračunsko računovodstvo.

*Prijelazne i završne odredbe*

Članak 5.

Ovaj Pravilnik stupa na snagu dan nakon dana objave na oglasnoj ploči Škole i objavit će se na web stranici škole.

Ovaj Pravilnik objavljen je na oglasnoj ploči škole dana 28. listopada 2020. godine, a stupio je na snagu dana 29. listopada 2020. godine.

KLASA: 003-05/20-01/07

URBROJ: 2112-03-01-20-01

Brod Moravice, 28. listopada 2020.

Predsjednik Školskog odbora: V.d. ravnatelja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Emil Tušek Duško Zatezalo